יום הדין (קלף טארוט)

יום הדין נקרא גם בשמות: הדין, המלאך, העידן ותחיית המתים, הוא קלף מספר 20 בארקנה הגדולה של קלפי הטארוט, והוא מזוהה עם האדס.

משמעות הקלף 
זה קלף המדבר על התעוררות רוחנית. מצב בו למישהו יש תובנה פתאומית לגבי דברים והוא מגלה דברים חדשים.

הקלף מייצג מצב של שינוי, התעוררות ומודעות.

בקלף מחבילת ויסקונטה ספורצה, מופיעים זוג מלאכים תוקעים בחצוצרות מתחת לאלוהים-האב הנושא את חרב הצדק, כדרך להעביר את המסר שיום הדין משלב את התקומה לחיים עם עשיית צדק אלוהי.

בחבילת המינקיאטה המלאך עם החצוצרות מייצג את התהילה, או את השם – הטוב או הרע – שיצר לעצמו אדם בחייו. העיר ברקע היא פירנצה, ועל הדגל מופיע הסמל של משפחת מדיצ'י, והקלף מסמל את תהילת הנצח שמשפחת מדיצ'י זכתה בה בזכות מעשיה.

בחבילת הטארוט של השחר המוזהב, הותאם הקלף לאות ש', וליסוד האש.

קישורים חיצוניים

הערות שוליים 

קלפי טארוט